قوزیی قیبریس تورک جمهوریتی پرزیدنتی مصطفی آکینجی قیبریس موذاکیره‌لری‌نین روم طرفی‌نین "انوسیس (قیبریسی یونانیستان طرفین‌دن الحاق ائدیلمه‌سی) رفرندومونون مکتب‌لرده قئید اولونماسی" قراری‌نین روم مجلیسینده دییشدیریلمه‌سین‌دن سونرا داوام ائتدیریله بیله جگینی سؤیله‌دی.
پرزیدنت آکینجی "شیرین سو اوت فستیوا‌لی"نین آچیلیشیندا چیخیش ائده ره ک دئدی کی:" برابرلیک ایچینده یاشایاجاغیمیز حل یولو دوشونجه‌سین‌دن امتنا ائتمه دیک. آنجاق بونو نه‌ین باهاسینا اولارسا اولسون یئرینه یئتیرمریک. حاق‌لاریمیزی، برابرلیگیمیزی، گوونلیک و آزادلیغیمیزی قورویا‌راق بو یولدا ایرلیلیه‌جییک. حال-حاضردا یاشانان بحران ائله بون‌دان عبارت‌دیر. بونا، گله‌جک اوچون گؤردوگوموز تهدیده گؤره سسیمیزی اوجالتدیق، اعتراضیمیزی بیلدیردیک.
گوونلیک، برابر و دینج شرایط یاراتماق اوچون سعی گؤسترن قیبریس تورک خالقی‌نین بوتون گوجو ایله جهد گؤسترمه‌یه داوام ائتمه‌سی‌نین واجیب‌لیگینی وورغولایان آکینجی بیلدیردی کی، اؤزوموز داها گوج‌لو اولدوقدا موذاکیره‌لرده ده بونو گؤسترمکده داوام ائده بیلریک.
